WHA โบรกชี้ปี 65 ธุรกิจนิคมขยายตัวสูง รับยอด presale-transfer เพิ่มขึ้น-แนะซื้อเป้า 4 บาท
WHA โบรกชี้ปี 65 ธุรกิจนิคมขยายตัวสูง จากยอดยอด presale-transfer เพิ่มขึ้น คงประมาณการกำไรปีนี้ 3.1 พันลบ. แนะซื้อเป้า 4 บาท
WHA โบรกชี้ปี 65 ธุรกิจนิคมขยายตัวสูง จากยอด presale-transfer เพิ่มขึ้น คงประมาณการกำไรปีนี้ 3.1 พันลบ. แนะซื้อเป้า 4 บาท
6 มี.ค. 2565

บล.เคทีบีเอสที ระบุในบทวิเคราะห์วันนี้ (3 มี.ค.2565) ว่า บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA คงคำแนะนำ “ซื้อ” และราคาเป้าหมายราคาเป้าหมาย 4.00 บาท อิง 2022E PBV ที่ 1.9x (5-yr average PBV) มองเป็นกลางต่องานประชุมนักวิเคราะห์วานนี้ จากแผนการดำเนินงานธุรกิจหลักยังเป็นไปตามคาด
ทั้ง 1) ยอด presale และ transfer ที่กลับมาดีขึ้น จากการเดินทางระหว่างประเทศที่ง่ายขึ้น และได้ผลบวกจาก relocation, 2) ธุรกิจ logistic ที่จะเพิ่มพื้นที่เช่าต่อเนื่อง เพื่อ ชดเชยพื้นที่เช่าที่ลดลงภายหลังการขายทรัพย์เข้า WHART และ HREIT ในปี 2565 จำนวน 1.7-2.0 หมื่นตรม. คิดเป็นรายได้รวม 4.0-4.8 พันล้านบาท และ 3) รับรู้รายได้จากการขาย data center ไตรมาส 1/2565 จำนวน 300 ล้านบาท
โดยคงประมาณการกำไรสุทธิปี 2565 ที่ 3.1 พันล้านบาท (โต 20% เทียบช่วงเดียวกันของปีก่อน) จากยอด transfer ที่ดิน IE ที่เพิ่มขึ้นสูง จากการเดินทางระหว่างประเทศที่ดีขึ้น
นอกจากนี้ประเมินกำไรสุทธิไตรมาส 1/2565 จะขยายตัวจากฐาน transfer ไตรมาส1/2564 ที่ต่ำเพียง 8 ไร่ และรับรู้รายได้จากการขาย data center ขณะที่กำไรสุทธิจะหดตัวเทียบไตรมาสก่อนหน้าเป็นปกติ เพราะไม่มีการขายทรัพย์เข้า WHART ราคาหุ้นใกล้เคียง SET ในช่วง 1 เดือนที่ผ่านมาจากการเดินทางเข้าไทยที่ดีขึ้นจากโครงการ test&amp;go และยกเลิกการตรวจ RT-PCR ครั้งที่ 2
ทั้งนี้คงแนะนำ“ซื้อ” จาก ยอด presale ที่จะทยอยเพิ่มขึ้น, พื้นที่รอการขายจะเพิ่มขึ้น ตามการเปิดนิคมใหม่ และได้ผลบวกจากมาตรการส่งเสริมการผลิต และจ่ายรถ EV ในประเทศ รวมทั้งราคาหุ้นปัจจุบันยังน่าสนใจ เทรดต่ำเพียง 2022E PBV ที่ 1.6x (-1SD)